   ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΝΕΟΔΙΟΡΙΣΤΩΝ
          Παρακαλείσθε, προς διευκόλυνση όλων,  να καταθέσετε τα έγγραφα - δικαιολογητικά πρόσληψης  

          που είναι αναρτημένα στην ιστοσελίδα της ΔΙΠΕ Αιτ/νίας  με την παρακάτω σειρά:
1. Δύο (02) αντίγραφα δύο όψεων αστυνομικής ταυτότητας 

α) για τις νέου τύπου ταυτότητες προτείνεται (αν υπάρχει δυνατότητα) η εκτύπωση μέσω του gov.gr wallet.

β) για τις παλαιού τύπου ταυτότητες 2 ευδιάκριτα φωτοαντίγραφα.
2. Αντίγραφα αποδεικτικών ΑΦΜ  ΑΜΚΑ  και ΑΜΑ

3. Πιστοποιητικό στρατού τύπου Α′ ( για τους άνδρες).    

4. Ποινικό Μητρώο (αναζητείται αυτεπάγγελτα από την υπηρεσία μας).

5. Φωτοτυπία της 1ης σελίδας του βιβλιαρίου τραπέζης με πρώτο όνομα δικαιούχου αυτό της/του εκπαιδευτικού (όπου θα αναγράφεται καθαρά ο αριθμός IBAN).

6. Στοιχεία Νεοδιόριστου Εκπαιδευτικού για Μισθοδοσία (επισυνάπτεται).
7. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). (Μπορεί να εκτυπωθεί ηλεκτρονικά μέσω της ιστοσελίδας https://www.gov.gr/.)

8. Αίτηση απόδοσης οικογενειακού Επιδόματος και Υπεύθυνη Δήλωση οικογενειακής κατάστασης (επισυνάπτεται).

Σε  περίπτωση ύπαρξης σπουδαζόντων τέκνων (άνω των 18 και έως 24 ετών),  προσκομίζετε βεβαίωση σπουδών. 

Σε περίπτωση διάζευξης προσκομίζετε  επιπλέον και την σχετική απόφαση για την επιμέλεια τέκνων.

9. Αποδεικτικά συνυπηρέτησης  με σύζυγο, όπως αυτά καθορίζονται από τις διατάξεις για τις μεταθέσεις των εκπαιδευτικών/μελών ΕΕΠ-ΕΒΠ, σύμφωνα με την αριθμ. πρωτ. 129814/Ε2/15-10-2025 εγκύκλιο μεταθέσεων εκπαιδευτικών Π.Ε. σχολικού έτους 2025-2026 και την αριθμ. πρωτ. 129423/Ε4/ 15/10/2025 εγκύκλιο μεταθέσεων μελών ΕΕΠ-ΕΒΠ σχολικού έτους 2025-2026.

10. Βεβαίωση εντοπιότητας (αν υπάρχει).
11. Αποδεικτικά για ένταξη σε ειδική κατηγορία (π.χ. για λόγους υγείας βεβαιώσεις ΚΕΠΑ, για πολύτεκνους Πιστοποιητικό Ανώτατης Συνομοσπονδίας Πολυτέκνων Ελλάδος (Α.Σ.Π.Ε.).
12. Δύο (02) αντίγραφα πτυχίου από το ptyxia.gov.gr.Σε περίπτωση που το πτυχίο σας δεν εντοπίζεται στην αναζήτηση, μας προσκομίζετε 2 φωτοαντίγραφα του πτυχίου. . Για τίτλο ξένων πανεπιστημίων υποβάλλονται επιπλέον α) επίσημη μετάφραση του πτυχίου β) βεβαίωση αναγνώρισης από το ΔΟΑΤΑΠ  και γ) ΔΟΑΤΑΠ από το ptyxia.gov.gr που απαιτείται για τον έλεγχο γνησιότητας.
13. Δύο (02) αντίγραφα μεταπτυχιακού ή διδακτορικού τίτλου (εφόσον υπάρχει), όπου αναγράφεται η ημερομηνία κτήσης από το ptyxia.gov.gr. Σε περίπτωση που ο τίτλος σας δεν εντοπίζεται στην ιστοσελίδα ptyxia.gov.gr. μας προσκομίζετε 2 φωτοαντίγραφα του μεταπτυχιακού/διδακτορικού. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία.
Για μεταπτυχιακό/διδακτορικό  ξένων πανεπιστημίων υποβάλλονται επιπλέον

 α) επίσημη μετάφραση του τίτλου και της αναλυτικής βαθμολογίας
 β) η βεβαίωση αναγνώρισης από το ΔΟΑΤΑΠ και

 γ) ΔΟΑΤΑΠ από το ptyxia.gov.gr που απαιτείται για τον έλεγχο γνησιότητας.
(ΠΡΟΣΟΧΗ: Δεν γίνονται αποδεκτές οι βεβαιώσεις ολοκλήρωσης σπουδών με υπογραφή μόνο από προϊστάμενο της γραμματείας. (ΑΔΑ: ΩΔ9Ν4653ΠΣ-Χ43).

14. Αίτηση αναγνώρισης συνάφειας μεταπτυχιακού ή διδακτορικού τίτλου, εφόσον υπάρχουν (επισυνάπτεται) ή Αίτηση αναγνώρισης συνάφειας ενιαίου και αδιάσπαστου τίτλου σπουδών μεταπτυχιακού επιπέδου Integrated Master (επισυνάπτεται).
15. Άδεια άσκησης επαγγέλματος όπου απαιτείται (αφορά μέλη ΕΕΠ).
16. Λοιπά παραστατικά, που μοριοδοτήθηκαν για το διορισμό σας όπως βεβαιώσεις σεμιναρίων συνοδευόμενες από το Συμπλήρωμα Πιστοποιητικού Επιμόρφωσης στο οποίο αναγράφονται αναλυτικά οι θεματικές ενότητες και τα μαθήματα παρακολούθησης, βεβαίωση Braille, γλωσσομάθειας, γνώσης υπολογιστών κ.λπ.).
17. Ανακοινωτήριο διορισμού (όταν σας σταλεί από το ΥΠΑΙΘA).
18. Πρωτόκολλο Ορκωμοσίας (έντυπο που χορηγείται από την υπηρεσία).
19. Ανάληψη Υπηρεσίας (έντυπο που χορηγείται από την υπηρεσία).
20. Αίτηση αναγνώρισης προϋπηρεσίας, εφόσον υπάρχει (επισυνάπτεται).
21. Αντίγραφα Βεβαιώσεων  προϋπηρεσίας ,εφόσον υπάρχουν (OXI εκτυπωμένες από το ΟΠΣΥΔ) και τα αντίστοιχα ένσημα (μέσω της ιστοσελίδας ΕΦΚΑ του ΙΚΑ και του ATLAS εκτύπωση ασφαλιστικού βιογραφικού).
22. Πρόσφατες Πρωτότυπες Γνωματεύσεις τελευταίου τριμήνου για εκπαιδευτικούς και μέλη ΕΕΠ/ΕΒΠ
(α) από παθολόγο ή Γενικό Ιατρό με σχετικό Παραπεμπτικό Έγγραφο προς Παθολόγο ήΓενικό Γιατρό (επισυνάπτεται)
και (β) από ψυχίατρο  με σχετικό Παραπεμπτικό Έγγραφο προς Ψυχίατρο (επισυνάπτεται) 

είτε του δημοσίου είτε ιδιωτών γιατρών, στις οποίες πιστοποιείται η  υγεία και η φυσική καταλληλότητα προκειμένου  να ασκήσουν τα διδακτικά τους καθήκοντα (για τους εκπαιδευτικούς) ή τα υποστηρικτικά τους καθήκοντα (για τα μέλη ΕΕΠ-ΕΒΠ). 
23.Υπεύθυνη  Δήλωση  Γενική συμπληρώνεται από όλους (επισυνάπτεται).
       24.Υπεύθυνη Δήλωση Επιλογής Φορέα Ασφάλισης. Μόνο όσοι εκπαιδευτικοί έχουν προϋπηρεσία στο Δημόσιο πριν το 2011 την προσκομίζουν και στην οποία θα δηλώνουν το ασφαλιστικού ταμείο κύριας σύνταξης που επιθυμούν (Δημόσιο ή ΕΦΚΑ) (επισυνάπτεται). 
                                                                                  ΣΥΓΧΑΡΗΤΗΡΙΑ ΚΑΙ  ΚΑΛΗ ΑΡΧΗ!
